নিরাপত্তারক্ষীকে বেধরক মার, আটক হুমায়ুন পুত্র!

ওয়েব ডেস্ক : হুমায়ুন কবীরের (Humayun Kabir) ছেলে গোলাম নবি আজাদ-কে গ্রেফতার করল পুলিশ (Police)। বাবার ব্যক্তিগত নিরাপত্তারক্ষীকে মারধরের অভিযোগ উঠেছে গোলামের বিরুদ্ধে। সেই তদন্তে রবিবার হুয়ামুন কবীরের শক্তিপুরের বাড়িতে হানা দেয় পুলিশ। এর পরেই তাঁর ছেলেকে গ্রেফতার (Arrest) করা হয়। এই ঘটনায় ব্যাপক চাঞ্চল্য ছড়িয়েছে।

পুলিশ সূত্রে খবর, নিরাপত্তারক্ষী জুম্মা খান কয়েকদিনের ছুটি চেয়েছিলেন হুমায়ুনের কাছে। সেই কারণেই গোলাম নবি আজাদ তাঁকে মারধর করেন বলে অভিযোগ। এর পরেই শক্তিপুর থানায় অভিযোগ দায়ের করেন ওই নিরাপত্তারক্ষী। তার পরেই হুমায়ুনের বাড়িতে হানা দিয়ে তাঁর ছেলেকে গ্রেফতার করে পুলিশ (Police)।

আরও খবর : বিষ্ণুপুরে জিৎ-এর অনুষ্ঠানে বিশৃঙ্খলা! আহত হলেন অনেকে

তবে জনতা উন্নয়ন পার্টির চেয়ারম্যান হুমায়ুন (Humayun Kabir) মারধরের এই অভিযোগ অস্বীকার করেছেন। তিনি বলেছেন, ‘বিনা অনুমতিতে আমার ঘরে ঢুকে আমাকে মারধর করতে গিয়েছিলেন জুম্মা খান। কিন্তু সেই সময় তাঁর ছেলে জুম্মাকে ঘর থেকে বের করে দেয়।’ বিনা অনুমতিতে পুলিশ কেন তাঁর বাড়িতে গিয়েছে, তা বৃহস্পতিবার ফিরে এসে জবাব চাইবেন বলে জানিয়েছেন হুমায়ুন। সঙ্গে জানিয়েছেন, তাঁর ছেলে ওই নিরাপত্তারক্ষীকে মারধর করেননি।

এর পাশাপাশি ওই নিরাপত্তারক্ষীর বিরুদ্ধে আগেও অসহযোগিতা করার অভিযোগ করেছেন হুমায়ুন। সঙ্গে তিনি জানিয়েছেন, আইসি বহরমপুরকে নিরাপত্তারক্ষীকে বদলানোর কথা বলেছিলেন। কিন্তু তা করা হয়নি বলে অভিযোগ। এই ঘটনা নিয়ে তাঁর কাছে সিসিটিভি ফুটেজ আছে বলে দাবি করেছেন হুমায়ুন। তা তিনি দেখিয়ে দেবেন বলেও জানিয়েছেন। সঙ্গে তিনি মুর্শিদাবাদের এসপি অফিস ঘেরাওয়ের হুঁশিয়ারিও দিয়েছেন।

দেখুন অন্য খবর :